Gottlieb Muffat

Gottlieb Muffat (* 1690 en Passau; † 1770 en Vieno) estis Aŭstra orgenisto kaj komponisto.

Muffat estis filo de la komponisto Georg Muffat kaj lernanto de Johann Joseph Fux. En la jaro 1717 imperiestro Karlo la 6-a nomumis lin ĉambrorgeniston, kaj Muffat instruis ties infanojn muzike. En 1764 Muffat estis pensiita.

Muffat verkis ekskluzive komponaĵojn por orgeno kaj klaviceno, inter ili multnombrajn fugojn kaj tokatojn. Liaj komponaĵoj por la klaviceno aperis sub la titolo „Componimenti musicali“ (1739).

 Eksteraj ligiloj 



Kategorio:Aŭstraj klasikaj komponistoj
Kategorio:Aŭstraj klasikaj orgenistoj
Kategorio:Aŭstraj barokaj komponistoj
Kategorio:Germanaj klasikaj komponistoj
Kategorio:Germanaj klasikaj orgenistoj
Kategorio:Germanaj barokaj komponistoj